Pertubuhan Seni Silat Sendeng 2014

No. 48-2, Jalan Warisan Megah 1/4,

Kota Warisan, 43900,

Sepang,

**YBrs. Tuan Hazimun Rahman bin Mohammad,**

Ahli Majlis

Majlis Perbandaran Sepang

Persiaran Semarak Api, Cyber 1

63200 Cyberjaya,

**SELANGOR.** 6 Februari 2024

Tuan,

**PERMOHONAN PENGGUNAAN DEWAN, PERALATAN DAN KEMUDAHAN DEWAN SERBAGUNA, BANDAR BARU SALAK TINGGI**

Merujuk kepada perkara di atas, adalah dengan ini pihak kami ingin memohon kebenaran untuk menggunakan Dewan Serbaguna, Bandar Baru Salak Tinggi bagi tujuan Majlis Penangguhan Gelanggang, Penyampaian Bengkung Dan Silaturrahim Pertubuhan Seni Silat Sendeng Malaysia (PSSSM 2014).

2. Program tersebut akan diadakan pada ketetapan seperti berikut :

**Tarikh : 25 Februari 2024**

**Masa : 8.00 pagi hingga 5.00 petang**

**Hari : Ahad**

3. Kami memerlukan dewan yang disediakan dengan pendingin hawa, PA sistem dan meja VVIP beralas kain sebanyak 15 buah, kerusi VVIP beralas kain 150 buah, beserta 200 buah kerusi tambahan dan rostrum. Mohon jasa baik pihak tuan memberikan kebenaran kemasukan sehari awal bagi proses penyusunan kerusi meja dan penempatan barangan keperluan bagi program tersebut. Tarikh persiapan majlis tersebut akan diadakan pada ketetapan seperti berikut :

**Tarikh : 24 Februari 2024**

**Masa : 8.00 malam hingga 12.00 pagi**


**Hari : Sabtu**

4. Pihak kami juga ingin memohon kebenaran penggunaan tandas semasa program dijalankan. Pihak kami akan bertanggungjawab sepenuhnya bagi menjaga kebersihan dewan sepanjang program dijalankan. Kami akan sentiasa akur dengan sebarang arahan daripada pihak tuan berkenaan penggunaan dewan.

5. Kerjasama dan perhatian dari pihak tuan amatlah kami hargai.

Sekian, terima kasih.

***PERTUBUHAN SENI SILAT SENDENG MALAYSIA (2014)***

*\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Abdul Zaman Bin Abdullah**

Setiausaha,  
Pertubuhan Seni Silat Sendeng 2014

Ruj Kami : PSSSM/035-24

Tarikh : 6hb Februari 2024

# SALINAN DALAMAN KEPADA

1. Y.Bhg Abang Datuk Paduka (Dr) Haji Ariffin Bin Haji Bohan

Penaung Pertubuhan Seni Silat Sendeng Malaysia (PSSSM 2014)

1. Y.Bhg Dr. Jamaluddin Bin A. Jalal

Guru Amanah Pertubuhan Seni Silat Sendeng Malaysia (PSSSM 2014)

1. Y.Bhg Hj. Azmi Bin Abd. Ghani

Presiden Pertubuhan Seni Silat Sendeng Malaysia (PSSSM 2014)